त्रिपुरा
त्रिपुरा उत्तर-पूर्वी सीमा पर स्थित भारत का एक राज्य है।यह भारत का तीसरा सबसे छोटा राज्य है जिसका क्षेत्रफल 10,491 वर्ग किमी है। इसके उत्तर, पश्चिम और दक्षिण में बांग्लादेश स्थित है जबकि पूर्व में असम और मिजोरम स्थित हैं।सन 2012 में इस राज्य की जनसंख्या लगभग 36 लाख 71 हजार थी। अगरतला त्रिपुरा की राजधानी है। बंगाली और त्रिपुरी भाषा (कोक बोरोक) यहाँ की मुख्य भाषायें हैं।
गोमती जिला
गोमती जिला त्रिपुरा राज्य का एक जिला है। यह जिला जनवरी 2012 में बनाया गया था जब त्रिपुरा में चार नए जिलों का निर्माण हुआ था, जिससे राज्य में जिलों की संख्या 4 से आठ हो गई थी। त्रिपुरा का उदयपुर शहर इस ज़िले का मुख्यालय है। इस ज़िले के, अमरपुर सबडिवीजन में, तीर्थमुख नमक एक महत्वपूर्ण तीर्थस्थल स्थित है।